ΓΡΑΠΤΗ ΕΡΩΤΗΣΗ E-0356/02

υποβολή: Herbert Bsch (PSE) προς το Συμβούλιο

(14 Φεβρουαρίου 2002)

Θέμα: Χρηματοδότηση της Συνέλευσης της ΕΕ

Στις 28 Φεβρουαρίου 2002 θα συνεδριάσει για πρώτη φορά η Συνέλευση για τη θεσμική μεταρρύθμιση. Στα μέσα μαζικής ενημέρωσης συζητείται επί του παρόντος το θέμα των δαπανών τις οποίες συνεπάγεται η Συνέλευση αυτή. Στο δελτίο της Agence Europe, στις 28 Ιανουαρίου 2002, παρέχονται πληροφορίες για τη συμφωνία του Συμβουλίου ότι οι δαπάνες για τη Συνέλευση θα ανέρχονται σε 10,5 εκατομμύρια ευρώ. Σε άλλες εκδόσεις γίνεται λόγος για εκτεταμένες δαπάνες, όπως η δημιουργία ενός ιδιαίτερου γραφείου, η αποστολήπαλλήλων, η δημιουργία γραφείων κλπ.

Πόσοψηλές εκτιμά το Συμβούλιο ότι θα είναι οι δαπάνες για τη Συνέλευση·

Πόσο κόστισαν παλαιότερες συνελεύσεις της ΕΕ της ιδίας περίπου τάξεως μεγέθους·

Ο πρόεδρος της Συνέλευσης, Giscard d' Estaing, θα έχει δικό του ιδιαίτερο γραφείο. Αυτό ήταν σύνηθες και σε άλλες συνελεύσεις της ΕΕ· Από πόσα μέλη θα αποτελείται το ιδιαίτερο γραφείο του προέδρου· Πόσοψηλές θα είναι οι χρηματικές δαπάνες γι' αυτό·

Ο πρόεδρος της Συνέλευσης και οι αντιπρόεδροί του θα λάβουν αποζημιώσεις αντί για μισθό. Ποιο πλαίσιο του προϋπολογισμού θα χρησιμοποιηθεί για τον πρόεδρο και ποιο για τους αντιπροέδρους· Προβλέπονται περαιτέρω αποζημιώσεις· Είναι οι αποζημιώσεις για τον Giscard d' Estaing συμβατές με τις άλλες χρηματικές αποδοχές του·

Ποιες προτάσεις μπορεί να κάνει το Συμβούλιο, για να περιορίσει τις χρηματικές δαπάνες για τη Συνέλευση·

Απάντηση

(30 Σεπτεμβρίου 2002)

Τα ερωτήματα του αξιότιμου κ. Βουλευτή δεν εμπίπτουν στην αρμοδιότητα του Συμβουλίου. Ωστόσο, οι απαντήσεις σε πολλά από αυτά περιέχονται σε επίσημα έγγραφα τα οποία είναι προσιτά στο κοινό, ήτοι:

α) την απόφαση της 21ης Φεβρουαρίου 2002 των Αντιπροσώπων των κυβερνήσεων των κρατών μελών, συνερχόμενων στο πλαίσιο του Συμβουλίου, σχετικά με τη σύσταση Ταμείου για τη χρηματοδότηση της Συνέλευσης για το μέλλον της Ευρωπαϊκής Ένωσης και τη θέσπιση δημοσιονομικών κανόνων για τη διαχείριση του εν λόγω Ταμείου·

β) την έκθεση του Ευρωπαϊκού Κοινοβουλίου αριθ. 311 084 της 25ης Φεβρουαρίου 2002 για το σχέδιο συμπληρωματικού και διορθωτικού προϋπολογισμού αριθ. 1/2002·

γ) τη διοργανική συμφωνία μεταξύ Κοινοβουλίου, Συμβουλίου και Επιτροπής της 28ης Φεβρουαρίου 2000 για τη χρηματοδότηση της Συνέλευσης·

δ) τον προϋπολογισμό του Ταμείου για τη χρηματοδότηση της Συνέλευσης κατά το οικονομικό έτος 2002, τον οποίο ενέκρινε η Συνδιάσκεψη των αντιπροσώπων των κυβερνήσεων των κρατών μελών στις 18 Απριλίου 2002(1).

Η έκθεση που αναφέρεται στο σημείο β) προβλέπει ποσό 10,5 εκατομμ. ευρώ, το οποίο, όπωςπολόγισε η Γενική Γραμματεία του Συμβουλίου, αντιπροσωπεύει το συνολικό προβλέψιμο κόστος της Συνέλευσης κατά το 2002, εκτός από ένα σημαντικό τμήμα των δαπανών που συνδέονται με τιςποδομές που θα καλυφθεί από τα κοινοτικά θεσμικά όργανα. Η έκθεση περιέχει επίσης πίνακα με την κατ' αρχήν κατανομή των διαφόρων δαπανών μεταξύ θεσμικών οργάνων, εθνικών κυβερνήσεων και εθνικών κοινοβουλίων, συμπεριλαμβανομένων των αντίστοιχων οργάνων τωνποψήφιων προς ένταξη χωρών.

Το ίδιο έγγραφο αναφέρει ότι η Συνέλευση για το μέλλον της Ευρωπαϊκής Ένωσης δεν έχει προηγούμενο και ότι η Συνέλευση θα πρέπει να έχει δικό της προϋπολογισμό.

Ο Πρόεδρος της Συνέλευσης διαθέτει κατά τη διάρκεια των εργασιών ιδιαίτερο γραφείο αποτελούμενο από δύο άτομα (το ένα διατίθεται από τη Γενική γραμματεία του Συμβουλίου και το άλλο από την κυβέρνηση ενός κράτους μέλους της Ένωσης), με βασικά, αλλά όχι αποκλειστικά, καθήκοντα την οργάνωση του προγράμματός του και την οργάνωση των συνεδριάσεων.

Ο Πρόεδρος και οι Αντιπρόεδροι δεν μισθοδοτούνται, αλλά λαμβάνουν κατ' αποκοπή ποσά, τα οποία καλύπτουν το σύνολο των εξόδων στα οποίαποβάλλονται κατά την άσκηση των καθηκόντων τους στηνπηρεσία της Συνέλευσης.

Τέλος, βάσει των κανόνων δημοσιονομικής διαχείρισης,ποβάλλονται κατά διαστήματα εκθέσεις σχετικά με την εκτέλεση του προϋπολογισμού στο Συμβούλιο, το Ευρωπαϊκό Κοινοβούλιο και την Επιτροπή.

(1) ΕΕ L 123 της 9.5.2002, σελ. 40.